text: 即受其教，乃至须臾间闻，是人功德，转身得与陀罗尼菩萨共生一处，利根智慧，百千万世、终不喑哑，口气不臭，舌常无病，口亦无病，齿不垢黑、不黄、不疏，亦不缺落、不差、不曲、唇不下垂，亦不褰缩、不粗涩、不疮胗，亦不缺坏，亦不喎斜，不厚、不大，亦不黧黑，无诸可恶，鼻不匾，亦不曲戾，面色不黑，亦不狭长，亦不窊曲，无有一切不可喜相，唇舌牙齿、悉皆严好，鼻修、高直，面貌圆满，眉高而长，额广、平、正，人相具足，世世所生，见佛闻法、信受教诲。